  Туспуктэм: t.me/elvira_pinchuk Майя Бывальцева Удмуртиын Паласькись висёнъёсъя элькун эмъюртысь боксъёсын нырысетӥ ёзэтэз тупатъянэз йылпумъязы. Висисьёсты 6-тӥ южтолэзьысен кутыны кутскизы ни. Со сярысь элькун кивалтэтлэн тӧроезлэн воштӥсез Эльвира Пинчук Телеграм-каналаз ивортӥз. 30 койкалы чаклам стационарын тупатъян ужъёсты 2022-тӥ арын толсуре кутскизы. Отын электроезъёсты, сантехникаез, выжъёсты но вӧлдтэтъёсты, укноосты, боксъёсы пыронъёсты воштӥзы. Со понна элкьун коньдэтысь 30 миллион манет висъязы. Ёзэтэ тужгес алясь инфекциосын черламъёсты куто, со пӧлын корь, парсь грипп, дифтерия, менингококковой инфекци. Тодэ вайытом, азьвыгес эмъюртысь нылпиослы ёзэтэз но реанимаци ёзэтэз тупатъязы. Тегъёс: эмъяськонниос тупатъянужъёс Удмуртия Ижкар  